Bryophyta 297 



Sporogoniet bliver til en som oftest stilket Kapsel, hvis ne- 

 derste Del, Foden, tjener til Optagelse af Næring fra Moderplan- 

 ten. Det indeholder Assimilationsvæv og er meget ofte udstyret 

 med Spalteaabninger. Arkesporiet anlægges forholdsvis sent som 

 et Lag, der omgiver en steril Midtsøjle,, Columella; det udgør en 

 forholdsvis ringe Del af Sporogoniet. Elaterer forekommer ikke. 

 Kapselen aabner sig næsten altid ved Afkastning af et Laag, hos 

 Andreæa ved 4 Længdespalter, men aldrig ved Klapper. I første 

 Tilfælde dannes oftest en Tandbesætning (Peristom) paa Kapse- 

 lens Rand. Forøvrigt vil Sporogoniets Bygningsforhold blive 

 omtalt under de enkelte Ordener. Arkegonievæggen vokser efter 

 Befrugtningen og vedbliver i nogen Tid at omslutte det sig ud- 

 viklende Sporogonium; men den brister senere, i Almindelighed 

 lidt ovenfor Grunden, og løftes da som en Hætte, Calyptra, op 

 paa Spidsen af det udvoksende Sporogonium, medens den nederste 

 Del, som forøvrigt væsentlig er dannet af Arkegoniestilken og 

 den Stængeldel, som bærer Arkegonierne, bliver siddende som en 

 Skede, Vaginula, om Grunden af Stilken. 



Bladmosserne er en meget artsrig Gruppe; der kendes ca. 12,000 Arter, 

 som er uabredt over hele Jorden. Mange spiller en vigtig Rolle i Naturen ved 

 deres selskabelige Vækst, f. Eks. i Moser og Mosheder og som Undervegetation 

 i andre Formationer. Mange er lige saa nøjsomme som Lichener og vokser 

 ligesom de paa Klipper og som Epifyter; de er da ogsaa i Stand til at taale 

 periodisk Udtørring, og viser forskellige xerofytiske Bygningsforhold. Andre 

 er derimod hygrofile, nogle submerse Ferskvandsplanter. I fossil Tilstand ken- 

 des kun faa Mosser fra de seneste geologiske Perioder. 



Bladmosserne deles væsentlig efter Sporogoniets Bygning i 

 følgende 3 Ordener. 



1. Orden. Sphagnales. 



Sporogoniet har ingen Stilk, men løftes op paa et Pseudo- 

 podium. Columella ender frit for oven. Kapselen aabner sig ved 

 et Laag, men har intet Peristom. 



Fam. Sphagnaceæ, Tørvemosser. Er den eneste Familie 

 indenfor denne Orden og indeholder kun den ene Slægt Sphag- 

 num, Tørvemos. Om den bladformede Forkim se S. 289. Skuddene 

 er lange, oprette, regelmæssigt forgrenede, idet der ved hvert 4de 

 Blad dannes et Skud, som straks forgrener sig, saa der frem- 

 kommer et Knippe af Grene, hvoraf nogle er udstaaende, medens 

 andre hænger ned langs Hovedstængelen. Rhizoider dannes ikke 



